**Татар гомуми белем бирү оешмаларында укучылар өчен татар әдәбиятыннан олимпиада биремнәре**

**(муниципаль тур, 2019-2020 уку елы) 8 нче сыйныф**

**Үткәрү вакыты- 150 минут**

**Максималь балл – 46**

1. **Әдәбият теориясенә караган биремнәр (16 балл). Биремнәргә бер сүз һәм сүзтезмә белән җавап бирегез.**
2. Фәлсәфи, дидактик фикер белән сугарылган, кыскалыкны, фикер тыгызлыгын таләп итә торган лирик шигырь.
3. Әсәрдә үткәрелгән төп фикер.
4. Яшәүнең мәгънәсен эзләүче ялгыз шәхес фаҗигасен үзәккә куйган агым.
5. Әдәбиятның хис-кичерешләрне белдерүгә корылган төре.
6. Лирик әсәрдә төп герой.
7. Әдәби әсәрдә кешенең тышкы кыяфәтен, йөз төзелешен, буй-сынын, сөйләмен тасвирлау.
8. Эпик төрнең хикәядән зуррак булган, вакыйгалар киңрәк планда бирелгән жанры.
9. Әдәби әсәрдә өлешләрнең урнашу тәртибе.
10. **Әдәби әсәргә караган биремнәр (20 балл).**
11. Бу өзек кайсы әсәрдән?

*Нинди матур истәлек! Әйе, минем беренче мәхәббәтем дә, кешеләр белән аралаша башлаудан туган беренче шатлыгым да сиңа, синең белән танышу вакытына барып бәйләнә* (2 балл).

2. Бу әсәр кем тарафыннан, кайчан иҗат ителгән? (3 балл).

3. Бу әсәрнең төп героена бәя бирегез. Аңа нинди сыйфатлар хас? (5 балл).

4. Әсәрдә төп тышкы конфликт кемнәр арасында, ни сәбәпле туа? Ул ничек чишелә? (5 балл).

5. Әсәрдә автор нинди проблемалар күтәрә? (5 балл).

1. **Иҗади эш (10 балл).**

“Минем яраткан әдәби әсәрем” темасына кечкенә генә инша языгыз. Иншада үз фикерегезне дәлилләгез*.*